ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
17 เม.ย. 2558

ตลาดหุ้น
แนวโน้มภาคบ่าย: ผันผวนในกรอบแคบ
– ตลาดหุ้นไทยเช้านี้ยังถูกขับเคลื่อนด้วยหุ้นในกลุ่มพลังงานเป็นหลัก หลังราคาน้ำมันมีการปรับตัวขึ้นแรงกว่า 9.2% ในช่วงวันหยุดยาว
– การแถลงข่าวผลงาน 6 เดือนของรัฐบาล ม.ร.ว.ปรีดิยาธร เทวกุล หัวหน้าทีมเศรษฐกิจได้ออกมาคาดการณ์ตัวเลข GDP Q1/58 ว่าจะโตที่ประมาณ 3.4% ซึ่งรับแรงผลักดันจากการลงทุนภาครัฐ
– สัปดาห์หน้าคาดจะเริ่มเห็นเก็งกำไรผลประกอบการบริษัทจดทะเบียนมากขึ้น โดยคาดว่ากลุ่ม ENERG,HELTH,TOURISM จะเป็นกลุ่มที่มีผลประกอบการ Q1/58 น่าประทับใจ
– มองยังมีโอกาสต่างชาติยังเข้าซื้อหุ้นไทยในระยะสั้นๆนี้ หลังเห็นการสลับซื้อขายกับตลาดตราสารหนี้ซึ่งขายออกมา 3 วันติดต่อกัน อย่างไรก็ตามมองว่าหากผลประกอบการธนาคารที่จะประกาศก่อนเป็นกลุ่มแรกออกมาผิดคาดจะทำให้ PE 58 ที่ปัจจุบันสูงกว่า 15.5 เท่า อาจปรับสูงขึ้นได้อีก ทำให้ Upside จำกัด มองกรอบบ่ายนี้ 1565-1580
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,574.93 เปลี่ยนแปลง +4.93 จุด  มูลค่าการซื้อขาย 22,676 ลบ.
กราฟ 60 นาที ทรงตัวเหนือ EMA-5 ส่วนเครื่องมือ Modi. Sto. ให้สัญญาณซื้อได้ต่อเนื่อง ระยะสั้นผันผวนอิงทางบวก  อย่างไรก็ตาม ควรระวังแรงขายทำกำไรตามแนวต้าน จากการที่เครื่องมือมีค่าในระดับ Extreme  แนวรับ 1570-1565 จุด แนวต้าน 1580-1585 จุด